dh-unibe/image-text_koenigsfelden-charters-post-1500 huggingface dataset:
Ich, Hanns Jacob Pur, seshafft zuͤ Alttennburg, ✳ bekenn ✳ unnd thuͤn kund offennlich mit dysem brieff, ✳ das mir als zuͦ hanndn̄
min, ✳ miner erbenn ✳ unnd nàchkommē ✳ durch die wirdigenn, ✳ edlenn ✳ unnd geistlichn̄ fròwen ✳ Anna Saͤgennsserin, ✳ connvēt fròw ✳ unnd
jarzitt meysterinn zuͤ Kùngsfeldē, ✳ als von wegenn desz selbenn jàrzitt ampts ꝫc̄ ganntz wolbedauchtlich umb̄ mereˀen nutz ✳ und in
eins frygg₎, ✳ uffrechtenn tuschs wisz ✳ zuͤ geeygnet ✳ unnd ùber gaͤbenn ist ✳ alles für frygg, ✳ lidig ✳ eygenn ✳ by einer juchartt₎ ackers, hinfür in min guͦtt ✳ in Haͤmmiken dienend, ✳ stost in winckel, ✳ dàmit die lannnd stràs gestrax irnn ganng ✳ hàtt, ✳ vormàls in Hannsn̄ Frickers guͤtt, ✳ so ouch gemelttem jàrzit ampt zinnst, ✳ gehoͤrtt ✳ ꝫc̄, dasz also hinfùr als min eygenn guͤtt ✳ nutzenn, ✳ niessenn,
besetzn̄n ✳ unnd zeentsetzenn ✳ nàch min ✳ unnd mineˀ erbenn ✳ nutz, ✳ willnn̄ ✳ unnd gevalln̄. ✳ umb̄ ✳ unnd für soͤliche obbemeltte
halbe juchartt ackers ✳ hab ich dàrgaͤgenn ✳ für mich, ✳ all min erbenn ✳ unnd nàchkomnnē ✳ der bemeltt₎ fròwen̄ jàrzitt meystrinn als zuͦ
hannden irs ampts ✳ unnd ye des selbenn meysterin ✳ oder zinns guͤts obbemeldt ✳ ouch in eines ✳ staͤttenn, ewygenn tuschs wisz ✳ umb̄
hin ✳ unnd ùber gaͤbenn ✳ zwo rüttinē in Hemmik₎, ✳ die ein undenn am Oͤugstler gelaͤgenn, ✳ der genn Windisch unnser fròwen zinst, ✳ stost
harfür an Byralouffer strausz, ✳ die ander rütty litt ouch an unnser fròwen acker ✳ unnd stost an die obbemeltt₎ strausz hinderhin ✳ uff der
Staͤllinen ackeˀ. unnd sinnd die bemeldtt₎ rüttinē ✳ ouch lidig eygenn ꝫc̄ unnd dàmit diser tusch ✳ unnd wechsel ✳ jetz unnd
hienàch allwegenn ✳ crafft ✳ unnd bestannd habe ✳ min ✳ unnd aller miner erbenn halb, ✳ so hab ich für mich ✳ unnd die selbenn ✳ mit ernnst
gebettenn ✳ unnd erbetten den ersammē ✳ Hannsen Locher, schults̄n zuͦ Brugg, ✳ minē liebenn herrn̄n, ✳ das er sin eygenn insigell im und
sinen erbenn ganntz unschaͤdlich für mich offennlich hàtt laussen henckenn an disenn brieff, ✳ der gebenn ist ✳ uff menndag nàch
sannt Verenē, der heligen jumpfròwn̄, tag von Cristi gottes geburtt zaltt fünffzechn̄ hundertt unnd druͤzechen jàr.
889 Konigsf. 889
Staatsarchiv
AARGAU
ein wechselbrieff ✳ um̄ ettliche guͤttˀ
zuͦ Alltēburg ✳ in Hennick₎ ✳
✳ K ✳
✳ B ✳ 21 ✳
Altenbùrg